Ludovic Orban szerint módosítani kell a köztisztségek elfoglalásához szükséges versenyvizsgák menetén | AGERPRES • Actualizează lumea.
2019-11-07 09:17:08 Nr afisări
Bukarest, november 7. /Agerpres/ - Megváltoztatná a köztisztségek elfoglalásához szükséges vizsgáztatás módszertanát Ludovic Orban. A miniszterelnök úgy véli, a szóbeli vizsgát az érettségi mintájára, videokamerák előtt kellene tartani.
A B1 televíziónak adott szerda esti interjújában Orban kifejtette, a köztisztségekre pályázó személyeket új módszerrel kellene vizsgáztatni, a felvételi pedig teljesen nyilvános kell hogy legyen, az érettségi vizsgához hasonlóan, kamerák előtt zajló szóbelivel.
'Már most felhívom minden vezető tisztségben lévő PSD-s figyelmét, hogy ugyanazt a választ fogják kapni, éspedig, hogy csomagolhatnak, és ha van bennük egy szemernyi büszkeség, adják be lemondásukat. (...) Ha nem mondanak le, akkor majd aláírom az elbocsátásukról rendelkező határozatot' - mondta a miniszterelnök.
Azt is közölte: le fogja váltani a szociáldemokrata párti prefektusokat és alprefektusokat. 'Ezek megbetegednek, hogy ne lehessen meneszteni őket' - tette hozzá.